Diari Oficial de la Generalitat Valenciana


Sumari del DOGV 8277, del 19-04-2018 (2018/3833)

DECRET 44/2018, de 13 d'abril, del Consell, pel qual s'autoritza la supressió d'ensenyaments universitaris oficials de grau i màster en la Universitat de València-Estudi General, la Universitat Miguel Hernández d'Elx, la Universitat Cardenal Herrera-CEU i la Universitat Europea Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8277

Data del DOGV
:   19-04-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/3833


Data del document
:   13-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 44/2018, de 13 d'abril, del Consell, pel qual s'autoritza la supressió d'ensenyaments universitaris oficials de grau i màster en la Universitat de València-Estudi General, la Universitat Miguel Hernández d'Elx, la Universitat Cardenal Herrera-CEU i la Universitat Europea Valenciana. [2018/3833]  
Les universitats que s'indiquen en aquest decret han sol·licitat autorització per a suprimir els ensenyaments universitaris oficials de grau i màster que es detallen en l'annex d'aquest decret, en el curs 2017-2018.  
  
La Llei orgànica 6/2001, de 21 de desembre, d'universitats, en l'article 8.2, estableix que la creació, modificació i supressió de centres, així com la implantació i supressió dels ensenyaments conduents a l'obtenció de títols universitaris de caràcter oficial i amb validesa en tot el territori nacional, de conformitat amb el que estableix l'article 35, seran acordades per la comunitat autònoma, bé per iniciativa pròpia, amb l'acord del consell de govern de la universitat, bé per iniciativa de la universitat, per mitjà de proposta del consell de govern, en els dos casos amb l'informe previ favorable del consell social o òrgan equivalent en el cas de les universitats privades.  
Igualment, la Llei 4/2007, de 9 de febrer, de la Generalitat, de coordinació del sistema universitari valencià, en l'article 37, estableix que correspon al Consell acordar la implantació i supressió d'ensenyaments conduents a l'obtenció de títols de caràcter oficial i amb validesa en tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si és el cas, s'establisca reglamentàriament.  
  
Els consells de govern de la Universitat de València-Estudi General, de la Universitat Miguel Hernández d'Elx, de la Universitat Cardenal Herrera-CEU i Universitat Europea Valenciana van acordar la supressió dels ensenyaments que figuren en l'annex, així com els consells socials de la Universitat de València-Estudi General, de la Universitat Miguel Hernández d'Elx, junt amb el Patronat de la Universitat Cardenal Herrera-CEU i el Comité de Direcció de la Universitat Europea Valenciana. Així mateix, el Consell Valencià d'Universitats i de Formació Superior ha estat informat de la proposta de supressió dels ensenyaments en la sessió del 27 de febrer de 2018.  
Per això, vist l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta del conseller d'Educació, Investigació, Cultura i Esport, de conformitat amb del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, amb l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió del 13 d'abril de 2018,  
  
DECRETE  
  
Primer. Autorització de supressió d'ensenyaments  
S'autoritza la Universitat de València-Estudi-General, la Universitat Miguel Hernández d'Elx, la Universitat Cardenal Herrera-CEU i la Universitat Europea Valenciana, la supressió dels ensenyaments universitaris oficials de grau i màster que figuren en l'annex d'aquest decret. No obstant això, aquestes universitats, sense perjuí de les normes de permanència que s'apliquen, garantiran l'organització de com a mínim quatre convocatòries d'examen en els dos cursos acadèmics següents a la data d'extinció.  
  
Segon. Inscripció en el registre i comunicació al Ministeri d'Educació, Cultura i Esport  
De la supressió d'aquestes autoritzacions s'informarà el Ministeri d'Educació, Cultura i Esport, a l'efecte que siguen inscrites en el Registre d'Universitats, Centres i Títols (RUCT) i la Conferència General de Política Universitària perquè eleve al Govern la proposta per a l'establiment del caràcter oficial de les supressions d'ensenyaments.  
  
Tercer. Limitació de la despesa  
L'aplicació i desenvolupament d'aquest decret no podrà tindre cap incidència en la dotació dels capítols de despesa assignada a la Conselleria d'Educació, Investigació, Cultura i Esport, i en tot cas haurà de ser atesa amb els mitjans personals i materials de les universitats que figuren en l'annex.  
  
  
DISPOSICIÓ FINAL  
  
Única. Eficàcia  
Aquest decret tindrà efectes l'endemà de la publicació en el Diari Oficial de la Generalitat Valenciana.  
  
Contra aquesta autorització, que posa fi a la via administrativa, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament es podrà interposar recurs de reposició davant del Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que estableix l'article 124 de la Llei 39/2015, d'1 d'octubre, tenint en compte que no es poden simultaniejar els dos recursos esmentats.  
  
València, 13 d'abril de 2018  
  
El president de la Generalitat,  
XIMO PUIG I FERRER  
  
El conseller d'Educació,  
Investigació, Cultura i Esport,  
VICENT MARZÀ IBÁÑEZ  
  
  
  
ANNEX  
Ensenyaments universitaris a suprimir  
  
UNIVERSITAT DE VALÈNCIA-ESTUDI GENERAL  
  
MÀSTER  
Títol RUCT Branca  
Màster Universitari en Neurociència Cognitiva i Necessitats Específiques de Suport Educatiu per la Universitat de La Laguna i per la Universitat de València 4314126 Ciències de la Salut  
  
  
  
UNIVERSITAT MIGUEL HERNÁNDEZ D'ELX  
  
MÀSTER  
Títol RUCT Branca  
Màster Universitari en Enginyeria Òptica per a Aplicacions Biomèdiques 4314679 Ciències  
  
  
  
UNIVERSITAT CARDENAL HERRERA-CEU  
  
GRAU  
Títol RUCT Branca  
Grau en Ciències de l'Activitat Física i de l'Esport 2500529 Ciències de la Salut  
Grau en Finances i Comptabilitat 2501241 Ciències Socials i Jurídiques  
Grau en Arquitectura 2501583 Enginyeria i Arquitectura  
Grau en Enginyeria Informàtica en Sistemes d'Informació 2500535 Enginyeria i Arquitectura  
MÀSTER  
Màster Universitari en Abordatge Osteopàtic de l'Aparell Locomotor 4313924 Ciències de la Salut  
Màster Universitari en Direcció Económico-financera 4314260 Ciències Socials i Jurídiques  
Màster Universitari en Art i Educació. L'expressió plàstica i les seues didàctiques 4313080 Ciències Socials i Jurídiques  
Màster Universitari en Comunicació Transmedia 4314156 Ciències Socials i Jurídiques  
  
  
  
UNIVERSITAT EUROPEA VALENCIANA  
  
GRAU  
Títol RUCT Branca  
Grau en Educació Primària 2503000 Ciències Socials i Jurídiques  
Grau en Educació Infantil 2502950 Ciències Socials i Jurídiques